
zen Shepherd, Easter kin on wohdakapi. 


SISSETON MISSION 


IKCEWICASTA TAKU OWAPI 

Hampton owayawa tipi he Dakota odota 
hen wayawapi ecee, qa dehantu kin Dakota 
wanjidan hen wayawa un sni. Dehanyan 
henahin Dakota en on awawicacinpi tka, qa 
wotanin wowapi soka wan Southern Work- 
man eyapi he March en tankan hiyuyapi 
ecee kin en ite owapi nom wasteste hena 
Dakota owapi. Qa hena ite owapi on icupi 
kagapi qon hena unkoqupi, qa on de Iapi 
Oaye u kte cin en eunhnakapi kte. Wan- 
kantanhan ite owapi kin he omaka yawapi 
1780 en Dakota kin St. Louis ananwicatan- 
pi okagapi kin hee qa he tuwe owa kin he 
Berninghaus eciyapi. Qa uman kuyatan- 
han kin he is James E. McBurney he owa. 
De napin timahen tiunaptanhan owapi. 

— o 

Out of the Arctic wastes around Tigara 
(Point Hope), Alaska, comes word from 
Archdeacon Goodman that there have been 
plenty of whales this winter, which means 
oil, light, heat, and some of their food, to 
our Eskimo Church people. 

They are so keen to go to church that if 
there is a howling wind and the cold many 
degrees below zero they walk backward, 
and when that becomes impossible they get 
down and crawl on all fours, the better part 
of a mile to the church. 

This is Archdeacon Goodman’s tenth 
year at Tigara. 


Peever, S. D., May 18, 1935. Anpao Kin: j 
Hekta January en Anpetu Wakan tokaheya j 
kin ohna St. Mary’s Tipi Wakan en yakon- j 
pi kin Okodakiciye Omniciye qa en Mr. ! 
Hazen Shepherd he 1935 opta Church War- j 
den un kta yustanpi. Mr. James Renville 
ake hecehnana clerk un kta yustanpi. Ti- 
pi Wakan awanyaka (Sexton) Louis Wil- 
son yustanpi. Wamnayan Elizah Two 
Stars qa Smiley Shepherd wicayustanpi. 

blehan Wetu Yuwitaya Omniciye ecee 
kin he St. Mary’s Church en yuhapi kta, tu- 
ka nahanhcin anpetu kahnig'api sni. 

St. Mary’s en opapi kin Lent icunhan ti- 
pi iyaza litayetu owasin wocekiye econpi ; 
qa en Rev. H. H. Whipple, St. Andrew 
Sunkakiciyapi opapi nom ohni wicakahnige 
qa om wocekiye econ ecee. Unma Wowapi 
I Wakan yawa, qa on iapi eyapi ecee. Nakun 
winyan wanji ohni en wohdagsi ecee; na- 
kaes nina iyokipipi. Dena on wocekiye eya 
sanpa okihipi qa Wowapi Wakan sanpa tan- 
yan yawa okihiwicaya. Qa wohdaka okihi 
wicakaga. Dena eciyatanhan koska ota 
Lent kin opta oigiciya Easter ekta ahi hun- 
ni. Qa Easter wowiyuskin kin en opeya 
unkis eya wiunyuskinpi. 

Tipi Wakan mahen Easter Service ha- 
lianna eciyatanhan hdustanpi ; ataya 115 
wacekiye ahi, qa de hanke ecen Wotapi Wa- 
kan icupi. Hehan Easter dinner waste yu- 
hapi. 

Hehan wanagi makoce ekta oiyokipiya 
wacekiyapi, qa Rev. H. H. Whipple, qa Ha- 


Hehan Mr. Sam Jones tipi kin heci ai qa 
en Radio ohna St. Mary’s School en wicin- 
cana wayawa unpi kin he Yankton, S. D., 
en Church ohna naceca wocekiye qa he en 
yupiyena dowanpi kin hena nawicahon un- 
kanpi. 

Hehan ate Gabriel Renville, iye makoce 
tawa en hapi kin heci unkipi. Paha kin 
akan oiyokipiya dowanpi qa Rev. H. H. 
Whipple wocekiye econ, qa en yupiya wo- 
hdake. Wicasta hnakapi de en ataya 37 
ecen wankapi ; qa tohinni tuwena dena wi- 
cakiksuye sni. Rev. H. H. Whipple naka- 
ha hcin de hecon kin on nina piundapi. 

Qa deon etanhan woawacin wan en un- 
hiyupi, Bishop wacinyepica kin he iyokipi 
kinhan wicasta hnakapi de yuwakan kta un- 
kidapi kta e unkitawacinpi. 

Owasin nape ciyuzappi.— James Renville, 
vuotanin. 

o 

Hekta Omaka Wikcemna Anpao Kin etan- 
han.. Ten years ago. 

Wicasa Wakan Wicakapi 

St. James’ Chapel, Cannon Ball, N. D., 
ekta June 28, 1925 he okna Rt. Rev. J. P. 
Tyler, D. D., North Dakota okna Bishop un 
kin he, William Skala Cross he Deacon 
kage. Mr. Cross he Dakota, qa North Da- 
kota en Dakota wicekna Okodakiciye Wa- 
kan yanke cin wicopeya waniyetu akesak- 
dogan hehanyan Catch ist wicolian kin he 
tailyan yuha un. Qa deli an St. Gabriel’s 
Chapel, Breien, he awanyakin kte. 

St. Peter’s Church, Cass Lake, Minn., 
ekta July 5, 1925 he okna Rt. Rev. G. G. 
Bennett, D. D., Duluth okna Bishop un kin 
he George Ellis, ^ Joseph Smith, qa Prank 
W aukaze hena yamni Deacon wicakage. 
Hena Plalitonwanpi qa hekta waniyetu to- 
nagna Catechist wicolian kin he tanyan yu- 
ha unpi. Rev.. Edward C. Kah-O-Sed he 
hena Bishop en awicahi, qa he nakun flaha- 
tonwan wicasa heca. 


William Jennings Bryan 

Wicasa okitanin kin de July 26th, 1925 
heehan Dayton, Tenn., otonwe kin ekta wi- 
conte olianko oknayan wiconi okicize en un- 
nipi kin etanhan tokata wiconi wowicake 
ekta iyaye. Makoce wan en unnipi kin de 
en wicasa okinihan okitanin wanjigji ica- 
gapi kin de wanji ee. Owokdake on ia wa- 
yupike, qa owoecon ospaspaye tona wica- 
sa kagapi kin hena tukte wanji kesa wici- 
tokam najin qa he owicolian kin tuktetan- 
han oahinape, qa dehan token ounye cin, qa 
tokata token yin kte cin hena yaowotan 
iwokdaka okihi hehanyan wookihi tawa kin 
oyate owasin iyowicahi hecen atanin. Qa 
iyotan awicakehan Christian wicasa heca. 
Tiwahe tawa kin Christian tiwahe heca, qa 
hetanhan taku oahinape kin he woawacin 
wiwanyake tawa kin wankantuya wiwanya- 
ke cin on makoce unkitawapi kin de en an- 
petu owasin taku on nagiyeiqiye 9 a ninahca 
patitan kin he woowotanna, wookiye, qa wo- 
wacinye hena ee. Heon tohan wanna iyaye 
cin hehan oyate owasin iyakidecen pama- 
kdena iyayapi. — William Holmes. 

(THE DAYBREAK) 

B. C. U. ODOWAN. 

Casting All. 

Wanikiya mi tawa kin 
Malipi ya heci ya 
Wiconi wan inicopi 
Ekta un yan pi kta. 

CHORUS. 

Wit ay a un yan pi kta 
B. C. U. yu wi ta ya 
Wiconi un cin pi ce 
Jesus omaya kiya kin han. 

I 

Wanikiya ni to tonwe 
Tokin wahi hun ni 
Wiconi ohinni yan wan 
Wi ye ya mici han. 

Wanikiya onsi mada 
Miye wa hunke sni 
Yus amayan oya ki hi 
Wiconi kin ekta. 

Wakan tanka Ateyapi 
Nakun Cinhuntku kin 
Qa Woniya wakan kin he 
Wowitan he yu ha. 

o 

HOW MANY BOOKS IN THE BIBLE? 

Count the Letters in : 

OLD equals 3 TESTAMENT equals 9 
3 and 9 is 39 Books 

NEW equals 3 TESTAMENT equals 9 
3 times 9 equals 27 Books 
39 + 27 equals 66 
Total Books in the Bible. 


ANPAO — THE DAYBREAK 


Hekta Omaka 20 Anpao Kin etanhan 
Twenty Years Ago. 


Ableza Po- 

The Annual Convocation of the Niobrara 
Deanery is hereby called to meet at Trinity 
Church, Rosebud Reserve, from Friday, 
August 6th at 2 p. m., until Monday night, 
August 9th. — Geo. Biller, Jr., Bishop. 

Saturday of Convocation will be observed 
as a Memorial Day to the late Rev. H. 
Burt. 

On Sunday August 8th the Bishop will 
ordain to the Diaconate Mr. John Clark, old- 
est son of the Rev. A. B. Clark. 

The Bishop hopes that all who possibly 
can do so will attend this Convocation. 

Wear your Niobrara Crosses! 

Where convenient, the Bishop requests 
that offerings be brought in the form of 
checks, drafts, or money orders. — G. B. Jr. 

Niobrara Deanery on Convocation kin he 
tokata August 6th anpetu izaptan wicokan 
sanpa mazaskanskan nonpa ape cin hetan- 
han, August 9th (Anpetu tokaheya) lita- 
yetu hehanyan omniciye kta ca le eciyatan- 
han wicakicopi.— -Geo. .Biller, Jr., Bishop. 

Owankayujaja anpetu icunhan Rev. H. 
Burt (Iglaka sa lecala te cin he on wokik- 
suye woecon econpi kta. 

Anpetu wakan,, August 8th, kinhan, Rev. 
A. B. Clark cinca tokapa, John B. Clark 
eciyapi kin he Bishop Deacon kicagin kta. 

Tona okihipi kin Convocation kin le ekta 
hipi kta Bishop cin. 

Niobrara Deanery on Mazicipawega ni- 
tawapi kin kicun po. 

Tuktel okihipica hecinhan, Winyan O- 
mniciye etanhan mazaska yuha hipi kte cin, 
Check, is Draft eyapi kin, nais Wowapi 
oyujuju mazasga wowapi ognayan aupi kta 
Bishop cin. 


Rev. H. Burt Te. 

Hehehe ! Hekta June wi wiyawapi isa- 
glogan qon Rev. H. Burt (Iglakesa) Cham- 
berlain ekta Owayazan tipi kin he el te. Te 
sni itokab wi wanji el wayazanka hpaya. 
Hunkpati oyate kin etanhan yuonihanyan 
tancan icupi na Crow Creek Agency ekta 
Christ Church eciyapi kin el eonpapi na 
liapi sni hehanyan kiktahan awanyakapi. 

Anpetu izaptan June 11 he ehan Bishop 
Biller, Dr. Ashley, Revs. Mr. Walker, De- 
loria, Clark, Flockhat Barnett, Welsh, Ta- 
tiyopa, na Mounsey el witaya hipi na Mr. 
Burt tancan kin yuonihanyan lica liapi. Hun- 
kpati oyate etan wicota el unpi na iyokisica- 
pi kan glutaninpi. Ska in etanhan tokeya 
Lakotata skanpi ki netanhan, Cook, Wazi- 
hanska, na Bishop Hare iyayapi qon, na 
wanna Burt iyaye hecel wanjina okapta kin 
on koya hehehe eye lo. 


H. Burt. 

Elsewhere in this paper will be found 
notice of the death and burial of the Rev. 
H. Burt. During the Convocation we shall 
try to give some expression to our love and 
admiration for him. At this time I want 
to record my own deep sense of loss in the 
passing of a loyal friend and helper and my 
gratitude to God for the life of this faithful 
and true missionary. He was one of the 
sweetest gentlest, humblest characters I 
have ever known. By his 43 years of quiet, 
unostentatious devotion to his work he has 
left an example for all of us. It may be well 
said of him as of the shepherd ofold : “He 
fed them with a faithful and true heart and 
ruled them prudently with all his power.” 

“Well done, good and faithful servant ! 
Enter thou into the joy of thy Lord! — G. 
B. Jr. 


POTSHERDS IN PALESTINE 

Jerusalem Ikiyedan Maka-oqa wicasa kin 
hena Wowapi Wakan Tani kin en takuku 
Oyake cinqon hena hecetu-lica, e waayatan- 
in ahinajin. 

De omaka kin icunhan, Wanikiya unkita- 
wapi, Makoce wan en tonpi qon en, Maka- 
oqa wicasa kin takuku yuasdavapi qa yu- 
taninpi, dena ehna otonwe sakowin iyeyapi, 
nakun Waniyetu kokto-opawinge nonpa 
sanpa waniyetu opawinge zaptan qonhan 
takuku toka qon hena, maka mahen owa hi- 
yeya e iyeyapi qa yuzamnipi, dena maka 
woyakapi heca tuka, Wowapi Wakan Ta- 
nina kin en takuku oyake ciqon hena hece- 
tu-lica e iyeyapi qa yutaninpi, Iyotan, Wi- 
casayatapi Tawowapi I non pa kin en taku 
oyankapi qon iyececa eya nakun iyeyapi. 

Dr. John P. Harrington, Smithsonian In- 
stitute, en un kin he heya. Dena taku kin 
paganpica sni kin heca keya, qa tokata taku 
ota iyeyapi kin dena owasin wowapi wanji 
en owapi kta, qa taku kin dena Iyoyanpa 
tanka heca bdawa, qa tanyan abdezapi kin- 
han, Tona Christ 'en wow’acinye yuhapi qon 
nina sanpa iwastepi kta qa on wicotawacin 
owasin tokatakiya tanyan i wank in kta, tu- 
ka oiyobdu wanice kta tona wacetunkdapi- 
sa kin hena en, hena koya, wowicake kin 
ektakiya puzata hiyuwicayapi kta e tanyan 
awabdeza. 

Tokes, unsika Dakotana kin Nagi nikiye 
wacin, wowicake hena unkoyuspapi kta nun- 
se, taku, tanyan taku wowicake kin owasin 
yuasda, yutanin, qa yuzanmi aupi. 

Ho hecetu, Nita-kodapina, J. D. B. 
-o 

Hekta Omaka 20 Anpao Kin etanhan 

(From Anpao Kin Twenty Years ago) 
Wacinhpi Sinteton wan. 

Wicasta wan John C. Mellish eciyapi kin 
he nakaha omaka kin de en Malipiya kin 
ekta wicanlipi sinteton teca wan iyeya. He 
itokam wicasta ksapa malipiya ektakiya wi- 
canlipi iwanyakapi kin de wanyakapi sni, 
qa amdezapi sni. Mr. Mellish tukten ohna 
wicanlipi iwanyake kta tipi tanka wanji ka- 
ga, qa maziwanyake tanka wasaka wan o- 
kna ekihde, qa he ohna malipiya ekta eton- 
I wan ecee, qa wicanlipi, sinteton wan j ikj i 
maziwanyake tawa kin un wanyaka, tuka 
hena itokam wicasta tokeca iyeyapi, qa na- 
kaha iyeye kin de wicasta itokam tanyan 
amdezapi sni, hecen he iye iyeya. Heon 
etanhan iye caje kin he ohna cajeyatapi kta 
cin qa “Comet Mellish” qais “A 1915” eci- 
yapi kta cajeyata. 

Jan. 10, 1915 he ehan anpetu kta kalianna 
bin hinhanna licin Mr. Mellish tokaheya wi- 
canlipi sinteton kin de wanyaka. 

Heh an akes Jan. 17, 1915 he anpetu kin 
hinhanna licin mazaskanskan yamni ape kin 
(3 a. m.) hehan ake wicanlipi sinteton kin 
de wanyaka. Tukten Williams Boy eciya- 
pi kin heciya, ohna wicanlipi iwanyaka tipi 
tanka hdepi kin ohna wanyaka. 

Wicanlipi sinteton teca kin de oliankoya 
tanka icali aye qa maka kin ikiyedan hiya- 
ya. Hecen okinni tokata ecadan unkistapi 
kin un wicanlipi sinteton teca kin de waun- 
yakapi kta iyukcan. Wiyohinyanpata hin- 
hanna licin anpao itokam wihiyayedan 
nonpa apa (2 a. m.) hehan wanyakapi ecee. 
—Joseph C. Taylor. 


-o- 


Crow Creek Mission 
Fort Thompson, S. D., May 18, 1935. 

Anpao Kin, Mitakoda : Delegates to Con- 
vocation, All Saints Chapel. Wica: George 
Shields. Benjamin Trust, John Ear. Win- 
yan: Grace Shields, Jennie Medicine Crow, 
Mary Aikens. Christ Church: John Saul, 
Oscar Deloria, Ernest Briggs. — Chas Long- 
Fish, yuotanin. 


A Prayer for use on Mother’s Day 

Wakantanka, Niye Woohope wakan Ni- 
tawa en ‘niyate qa nihun wicahduonihan 
wo,’ eya onspeunyakiyapi kin, Niye eciya- 
tanhan anpetu kalinigapi kin de ostan ina- 
wicunyanpi kin woyuonihan wicunqupi kta 
uncinpi kin he iyacu kta iceunniciyapi. Wo- 
wicake wakan kin onspeunkiyapi qa wocan- 
tkiye ota unkayusotap kin owasin on wopi- 
da unniQUpi. Unkicagapi kta cinpi kin on 
kakijapi qa wacintanka awanunyakapi kin 
hena ahopeya unnipi kta e ounkiya miye. 
“Wowaste makoce” Nitawa en qa wiconi 
kin de en, iyepi qa unkiyepi kin sakib niye 
qa wicasta iyohi wastekicidapi kin he sanpa 
qa sanpa onspeunkiya miye. Qa dena atava 
Jesus Christ hunku kin en ewacin wiconte 
akipe kin caje kin on unnicidapi. Amen. — 
Cyril C. Rouillard. 

ROSEBUD MISSION. 

Holy Innocent Tipi Wakan Etanhan 
Mrs. Mary Murry Ta Oyakapi Kin. 

Anpao kin, ito kicuwa wOyag-eisi ktelo. 
Hekta wi otehi wi kin he ehan winyan wa- 
cinyepica unpi qon wanji onkokiliansunke- 
capi. Hecel heon iyapi eonala epa wacin, 
tka ecamon kte cin ataya naokpaniyan na- 
wajin, tka wana lehanl owakihi heon lee: 

Sicangu oyanke kin el wicasa wanji waste, 
Wakinyan ciqala eciyapi he cunwintku, 
Olian oyakapi wan Iecel nawahon : Nov. 28, 
1907 anpetu kin he Mr. S. K. Murray kici 
okiciyuze wakan kin he econpi, he Rev. A. 
B. Clark wicakiciyustan. Hetanhan omaka 
wikcemna nom sam saklogan tiwahe glepi, 
na wakanheja tom wicayuhapi. 

Okolakiciye Wakan wowasi oecon tona 
econ okihi kin hena ocanlwasteya econ sa ; 
Wayazanka wanwicayang-ipi na owicaki- 
yapi ; Wacekiya wicasa wicakijapi kin owi- 
cakiyapi, hena el blihelya, ocanlwasteya 
econ. Anpetu wakan wacekiye yapi, na wi 
iyohi Wotapi wakan oicu kin hena yusna 
kta cin sni ; Womnaye kin he tohinni akik- 
tonje sni. Wacekiyapi el i qon he olowan na 
woayupte eyapi kin hena tohanni tuweni 
wakta sni, tka katinyan iyopte^iya. Winyan 
omniciye wowasi oecon yanke cin hena el 
tancan ki<;onyan skinciya. Wakanheja tawa 
kin hena insiya hecel onspepi kta cinwica- 
kiye na onspewicakiya skan. 

Hekta October 1, 1928 anpetu kin he oyan- 
ke kin lei wahi, hetan tahenakiya oyate kin 
ob ounwaya, hetan Mrs. Murray tanvan 
slolwaye ; Iwankam ohan oyakapi nawahon 
oblake cin hena wowicake ca wanblake ; 
Wawazanka wanwicayang-i na owicakiye 
cin he tancan kigonyan econ kin ota wanwe- 
ciyanka, hena wasakayela woecon heca sni. 
Hehanl tohantan lei waun kin taku waste ota 
ecamicon : Tiwahe mitawa el woyute on 
ounkiyapi kin yawapica sni. Watohanlsna 
hingnaku Mr. Murray kici sna cankaksapi 
makahipi. Tukte ehan iyotan otanliyolipeya 
waecon, Canpakmiyanyanpi ogna canqin i na 
ahiunkipahpapi. Wikoskalaka kin le taku 
waste ecamicon kin hena waglajuju kta ca 
takunl bluha sni, hecel pilamayayelo, epin 
kte cin heceglala owakihi; Heon Wakan- 
tanka Ateunyanpi, lye wokajuju qu kta ca 
icewakiya, na he ecel econ kta wicawala. 

Wi iyohi Wotapi Wakan oicu, naktiii 
Anpetu wokiksuye Wakan wanjikji el Wo- 
tapi Wakan oecon kin hena owasin el un. 
Tohanl wacekiyapi el unqon hena el olowan 
na woayupte woeye kin hena el katinyan 
iyopta. Nalcun wakanheja tawa kin hena 
wocekiye el onspepi kta cin, na iyopastagya 
el awicaya. Yunkan kawakiyotan Ie omaka 
kin Y. P. F. el Advisor un kta ca econsipi, 
canke hunhunhe, kakanl iyotan ito tokehcin 
skincinyin kta cel ! ecanm. tka. 

Hekta omaka qonhan Winyan omniciye el 
Itancan un, na tokel okihi skinciya ; anpetu 
itopa hinhanna eciyatan tipi wakan ekta 
hihunni. Church Basement heciya winyan 
mniciyapi kte cin on yuwinyeya skan, oceti 
tanka (Furnace) caliota ota heci kahinta. 
Wawokiya nains Tipi wakan awanyanka 
kin toqeyas eekiciti na wakicicalilapi kta 
ca tohinni wawicakta sni. Tka iyeyunkala 
ceti na wakalila, na winyan kin ahi can ob 
iyuskinyan wowasi econ; Patake sni, patan- 
wanjila wowasi econ sa. Le omaka kin win- 
yan omniciye Oitancan ayustankiyapi esa he 
etans takuni iyutokeca sni, takomni katinye- 
ya el skan, na wana otokaheya wayazan esa 
inihansni Winyan omniciye owicapeya un, 
na ecel Novembers, 1934 anpetu kin he ehake 
omniciye el owicapeya un, na hehanyan 
wana ohan kin kul iyaye. Hececa esa De- 
cember 2, 1934 anpetu wakan hinhanna Wo- 
tapi wakan icupi kin ekta hi, anpetu kin 
ehake Tipi wakan kin el un. December 24, 
1934 anpetu kin he iye ti kin ekta Wotapi 
Wakan ikikcu. He ohakam Wayazanka 
tipi (Hospital) ekta iyunka. January8, 1935 
anpetu kin he Matowaglusna (Mr. Barbour) 
ehake Wotapi Wakan kicu. January 16, 1935 
anpetu kin he OUN inonpa kin ekta iyaya. 

Ido- mitakuyepi : wikoskalaka wan ohan 
oblake cin. Iye blaonihan na blatan kta wa- 
cin kin ee sni ; Tka ablezapo ! Tuwa Okola- 
kiciye Wakan kin el wisoso kin he waste 


yelo. Tona Okolakiciye Wakan kin el kai- 
yanil nayajinpi heci igluecetu po. Wasag- 
iqiya po. Blihelya wowasi econ wacin po. 
Katinyeya Okolakiciye Wakan tacanku kin 
el siha nonpin ahan najin wacin po. Wacin- 
tanka po ; wacin tankapi kin he waste yelo. 

Tukte etanhan wosna-Kaga wowasi eca- 
mon kin hetanhan tahenakiya oyate el wica- 
; waun kin lecegcel womakiyakapi sa ; Tohanl 
! cantipawehkiciyuzapi, na tuwe wan kapi, 
na heyapi ; Ka ahoyemaye, na lecegcel iyapi 
emakiya, na sicaya owamakiye, heon Wotapi 
Wakan etan liabyayin kta wacin; Heyapi 
can mis lecel awicablupte : He niye on wo- 
skiske akipa heci nakun nisiya he inikoyake, 
heon etan ekta yayo, na kici woglaka yo, 
kici oyeciluwaste heci miye ekta kupo. Na- 
kun ake wanjigji Iecel womakiyakapi sa. Ka 
lecel sicaya econ, nains ocisicapi, tka ka wo- 
sice kin he toka kaga, hecel he Wotapi 
wakan el u kta iyececa sni, eyapi. Can mis 
ake lecel awicablupte; Wacinyanpi tka wasa- 
kapi sni, wacin hunkapi sni, heon sicaya 
iyapi nayahon na niye ayableza heci ito ekta 
wicayayo, na kignagna wowicakiyaka yo, na 
okiciyuwastepi kta cinwicakiyayo, hecanon 
kin niwicayaye na nakun niye ninigiyin kte- 
lo. Taku on lena lecel epe cin he : Tohantan 
lei waun kin Mrs. Murry tohanni lecegcel 
womakiyake sni. Tuwe wan kipajinyan on 
lecegcel waeye sni. Nakun tuktektel aiyapi 
yunkan, heon wacin iyokisil womakiyake 
sni. Tka wowacin tanka kin he yuha Oko- 
lakiciye Wakan kin el katinyeya pii<pya. 

1 Mitakuyepi ehake lecel epin kta wacin; 
Okolakiciye Wakan oyapapi kin el woskiske 
yecicagapi kta ca akitapi sni yo, na aikiciya 
yaunpi sa. qon he ayustan po, wakahtagyela, 
yunaptanhepica sni yaunpi sa qon he ayus- 
tan po. Tka, wacintanka po, wosice kin 
hena kakpa iyeya, katinyeya Okolakiciye 
W akan wowasi oecon kin el econ wacin po. 
Wowastelake cin he otoiyohi akiciyuha 
wacin po. Nape ciyuzapi, — S. H .King. 

o 

1885-1935! Standing Rock Mission 50 
Years Old. Niobrara Convocation Will 
Celebrate. 

Delegates from the one hundred Congre- 
gations of the Episcopal Church among the 
Indian people of South Dakota will gather 
this summer at St. Elizabeth’s, Wakpala, in 
the annual Niobrara Convocation. The 
Standing Rock Dakotas have invited them 
to come to help celebrate the fiftieth Anni- 
versary of the Church work here. From 
two to four thousand will be encamped on 
the plateau near the Church and School 
buildings for three days. Great services 
and important meetings will be held. An 
appropriate monument will be unveiled and 
dedicated. Many events of importance and 
interest will be observed. 

The Standing Rock hosts have appointed 
a committee to make plans to prepare the 
great leaf shade out door Church, to raise 
funds for entertainment and to do whatever 
seems necessary to make this celebration 
and Convocation a success. The following 
Committee has been working for several 
months : 

Francis White Paw President 

John Standing Cloud .... Vice President 

Sidney Bears Heart Secretary 

Abel White Assistant Secretary 

Rev. John B. Clark Treasurer 

Rev. Harry Renville .... Ass’t. Treasurer 
Martin Swift Cloud, Thomas Kicking Bear, 
Dominic Long Bull, John Little Bear, Rev. 
H. II. Welsh, Amos Do ( g Eagle, Amos 
Walks Quickly, Gus Rawhide, Charles 
Looking Back, and Johnson Brown Eagle. 
Through the cooperation of the Mascot 
Theatre this committee has arranged to 
have a picture shown Thursday, May 2, for 
the purpose of raising some of the necessary 
funds. 


Wakpawaste Owakpamni en Dakota Ta- 
woope Kin henah yusutapi sni. 

Kaitokam Eyapi. 

Wakpawaste oyanke, South Dakota State 
obaspe en, Dakota oyate tona unyakonpi, 
oyate unkicagapi kte sutaya eunkitphdepi 
kta ; Dakota towoyuha awanunhdakapi kta ; 


taku icage cin unpatanpi kta ; unkiyepi 
~qa sanpa unkicincapi kin on taku unkiwaste- 
pi kta pawankan unkayapi kta heon, woope 
wanna yanke cin otapeya, woope de unyu- 
hapi kta unkihdustanpi. 

Aehnakapi 1. 

Ospe 1. Woowpe kin de eciyatanhan 
Oyate Omniciye (Tribal Council) kin he 
wowasake owasin yuhe kta qa he en wica- 
sta Watokahanpi (Head-men) denakecapi 

kta, Hena tuwepi kta e owakpamni 

kin de en Dakota oyate yakonpi kin wowa- 
pi iyolipeyapi kin on wicakahnigapi kta, qa 
tona wowapi oiyolipeyapi kta kin tona wa- 
niyetu wikcemna nonpa sanpa wanjipi, qais 
sam iyayapi, hena eepi kta. 

Ospe 2. Watokahanpi kte cin hena oma- 
ka nom on wicakalinigapi kta ; oyanke 

etanhan; oyanke etan- 
han. 

Oyanke obaspe tonakecapi kta qa token 
wankapi kte, qa otoiyohi etanhan wicasta 
Watokahanpi (Head-men) tonakeca kah- 
nih yewicasipi kte he Oyate Omniciye en 
yustanpi kta. De woecon omaka topa eca 
wancadan econpi kta. 

Tuwe Watokahe (Head-man) heca kte 
hecinhan he Wakpawaste Owakpamni 
(Cheyenne River Agency) caje owapi qa 
Dakota heca kta, qa tohan kalinigapi wa- 
niyetu wikcemna nonpa sanpa zaptan he- 
nakeca kta. Tunkansina tawowidake (em- 
ployee of the Indian Service) tuwedan Wa- 
tokaham (Head-man) heca kte sni. Tuwe 
obaspe kin hen ti kinhan hetanhan watoka- 
hepi kta kalinigapi kta. 

Ospe 3. Oyate Omniciye (Tribal Coun- 
cil) en Wicastayatapi (Tribal Chief) wanji, 
lyokihe (Sub-chiefs) nonpa, wowapi-kaga 
wanji, mazaska-awanyaka wanji, qa nakun 
tuwe wowidagyapi kta hecinhan, hena wi- 
cakahnigapi kta. 

Ospe 4. Oyate Omniciye (Tribal Coun- 
cil) tona opapi kta qais opapi kte sni iyecetu 
iyepi heceedan on wowasake yuhapi. Qa 
tohan alee tona Watokahanpi kte piya wi- 
cakahnigapi iyehantu eca, econpi kta itokam 
anpetu wikcemna sakpe hehan yaotar.inpi 
kta. 

Aehnakapi 2. 

Ospe 1. Watokahanpi (Head-men) token 
tokaheya wicakalinigapi kta he Inalini Com- 
mittee wan (Provisional Committee) he 
awanyanke kta qa committee kin he dena 

eepi kta: Tohan Secretary of the 

Interior woope kin de yusuta kin he iyoha- 
kam anpetu wikcemna yamni otahedan dena 
econpi kta. Hehan wanna committee kin de 
tona obaspe otoiyohi etanhan wicakalinigapi 
hecetudakapi hehan ecetu kte. 

Aehnakapi 3. 

Ospe 1. Oyate Omniciye (Tribal Coun- 
cil) wowasake qa woecon tona yuhe kta 
Kaitokam Eyapi en oyakapi hena eepi ; qa 
nakun tona wowasake Tunkansina Tomni- 
ciye (Congress) yuhekiye kta, Act of June 
18, 1934 (Pub. 383, 73d Congress) heci- 
yatanhan ; nakun hena token apiyapica koya. 

Oyate Omniciye (Tribal Council) nakun 
woecon tawa kte cin dena ee : 

(a) Woope kin de en taku tokiyotan kte 
qa on yuecetupi kte hena owasin econ 
kte. 

(b) Oyate tawoyuha, tawoonspe, tawi- 
colian, qa wicozani tanyan awanyake 
kta. 

(c) Oyate en wamdenicapi qa unsikapi 
hena tuwe awanyakapi kta wicakalini- 
gapi kta ; oyate tawoyuha owasin awan- 
yake kta. 

(d) Oyate Omniciye (Tribal Council) kin 
he oyate tamazaska awanyake kta ; hena 
onge womnaye eciyatanhan, qais Tun- 
kansina etanhan, qais tokiyatanhan 
icupi esta. Nakun oyate en wicasta 
otoiyohi, tona wowapi iyolipeyapi 
(voters) hecapi, omaka wanji eca rnaza- 
ska wanji ($1.) kajujuwicakivapi (tax) 
okihipi. 

(e) Wakpawaste (Cheyenne River 
Agency) oyate tuwe opekiyapi kta 
hecinhan de Dakota we hanke qais sam 
iyaye heca kta; Oyate Omniciye (Tribal 
Council) deon tona wowapi iyohpeyapi 
kin kicaspapi topa etanhan yamni hecetu 



kmhan. 

Ospe 2. Oyate Omniciye (Tribal Coun- 
cil) itancan okihe nom wicayuhe cin uman 
tokaheya un kta qa uman iyokihe un kta. 
Ihnuhanna Wicastayatapi (Tribal Chief) en 
un sni qais tawicolian econ okihi sni kinhan, 
okihe tokaheya he econ kte. Qais he nakun 
en un sni qais okihi sni kinhan okihe inonpa 
he eekiya econ kta. 

Ospe 3. Watokahanpi (Head-men) 
Oyate Omniciye etanhan wokajuju takuclan 
yuhapi kte sni. Tuka tuktekten Secretary 
of the Interior eciyatanhan he on woiyo- 
winkiye icupica. 

Ospe 4. W oope de en token woiyowinki- 
ye wanke cin he ohnayan Oyate Omniciye 
(Tribal Council) oyate tamazaska yusote 
kta okihi. 


Aehnakapi 4. 

Oyate Omniciye (Tribal Council) kin de 
omaka wanji topa omniciye kta, February, 
May, August, November wi kin en, qa hena 
wi en anpetu tukte entu kta iyepi ihdahni- 
gapi kta. Nakun omniciye tokeca yuhapi 
kta, Wicastayatapi wicakico kinhan, qais 
tona opapi hanke sanpa cinpi kinhan. Qa 
heca omniciye kin en woecon taku kaesta 
yustanpica. 

Aehnakapi 5. 

Woope kin de Wakpawaste (Cheyenne 
River) oyanke en iyowajapi, qa Act of March 
2, 1889, (25 Stat. L. 888) eyapi hetanhan 
wowasake yuhe. 

Aehnakapi 6. 

Woope kin de enakiyapi kta qais apiyapi 
kta kinhan Tunkansina tawoope, Act of 
June 1934 (Pub. 383, 73d. Congress), he 
otapeya econpi kta. 

Aehnakapi 7. 

Ospe 1. Oyate Omniciye (Tribal Coun- 
cil) kin de Dakota oieska hiyeye cin en omni- 
ciye tanka ekta kalinili yewicasipi on wowa- 
sake yuhapi kta. Tohan Dakota oyate 
oyanke owasin etanhan zaptan en deca 
woope ihdustanpi, hehan omniciye tanka he 
kagapi kte, qa oyanke tona unkapi dena eepi : 
Standing Rock - Cheyenne River - Crow 
Creek-Lower Brule-Pine Ridge-Rosebud- 
San tee -Port Peck. 

Ospe 2. Dakota oieska omniciye tanka 
en tonakeca kahnih yesipi kte cin he oyate 
kektopawinge wanji eca he etanhan wanji 
heca kta. Tuka tukte oyanke wanji en 
oyate kektopawinge aokpani kinhan heca 
sta kahnih yeyapi kte wanji iyowajapi kta. 

Ospe 3. Oyate Omniciye wowasake tona 
yuhe cin hena kahnih yewicasipi yuhewi- 
cakiyapi kta. 

Aehnakapi 8. 

Ospe 1. Woope (Constitution) kin de qa 
Woope Aigicagapi (By-Laws) aikoyagyapi 
koya Wakpawaste (Cheyenne River) oyanke 
en yuecetupi kta on wowapi iyolipeyapi kta. 
Woope kin de, tohan oyate hanke sam iyeya 
hece 4 .u dakapi kinhan, qa tohan Secretary 
of the Interior yusuta kinhan, hehan ecetu 
kte. Wowapi iyolipeyapi tohantu kta he 
Secretary of the Interior yaotanin kta. 

o 

FOR EASTER 


An Easter greeting has come from Pro- 
fessor Sergius Bulgakoff, Dean of the Rus- 
sian Orthodox Theological Institute in Par- 
is, who will be remembered by thousands of 
American Churchmen as a distinguished 
visitor at General Convention, a welcome 
speaker and lecturer in many parts of the 
country, and a brilliant leader of the Rus- 
sian Orthodox in Europe : 

“From the heart of the Eastern Orthodox 
Church I send my Brethren of the Episco- 
pal Church in America the Easter saluta- 
tion. It is the custom in our Church that 
all. present at the Easter service and 
throughout the whole of Easter week, sa- 
lute each other with a kiss and the words. 
“Christ is risen !” to which the others reply, 
“He is risen indeed!” The midnight ser- 
vice which announces Easter is a supreme 
gift of the Holy Spirit, a miracle of joy and 
light, given us as the fruit of penitent ob- 
servation of Lent and the majestic and tra- 
gic mystery of Passion Week. We believe 
that this joy will not be denied, even to the 
Martyr Church in Russia. 

It was given me, last year, to visit Amer- 


ANPAO-THE 

*. A; U • 'Y' -i- 

rr — : — <■ > '.} -*—■ ■;». y. ■; 

ica and to enter into contact with the Epis- 
copal Church lfy participation in its Con- 
vention and in its worship. And I have 
brought back with me to Europe the most 
grateful gracious memories of that visit. 
Easter is the festival of Christian love. On 
that occasion the sense of Christian unity 
is manifest in the soul with special power 
and I have a vivid desire to send you our 
Russian Easter greeting, “Christos voskri- 
esse.” May it ring in your ears and in your 
own tongue, just as at Pentecost, the joy- 
ful tidings of the Resurrection were heard 
from the Apostles, each in his own langu- 
age : Christ is risen— He is risen indeed!” 
Signed Sergius Bulgakoff. 
-o 

Standing Rock Mission Wotanin. 

April 6, 1935 he eh an de omaka kin Bishop 
Roberts iyaza oomani tawa kin eciyatanhan 
ake en unhipi. 

St. Elizabeth en omniciye tipi kin he en 
Convocation Committee mniciyapi kin he 
en owicapeya vanka. Omniciye kin de etan- 
han taku wanjikji iwangapi kta iyececa ota 
kin heon anpetu wanji itokabya hi. 

Convocation eciyatanhan tukte en oeti 
kte cin qa walipeokeya tukte en kagapi kte 
cin hena omniciye kin de en tanyan iwo- 
hdakapi, iyukcanyan hdustanpi. Iyotan 
Bishop Hare Wokiksuye on inyan wanji 
ekicihdepi kta qa tukte en he kte cin he 
woyustan kagapi. St. Elizabeth Owaya- 
wa kin icahda oeti kta, qa Tipi Wakan wi- 
yolipeyatanhan ahankeya canwakeya kaga- 
pi kta. Hehan Bishop Hare Wokiksuye on 
Inyan wanji ehdepi kte cin he Tipi Wakan 
etanhan Wiyohinyanpatanhan paha oipa 
kin hed ehdepi kta. 

Bishop Roberts, Wdcayusutapi Woecon 
econ kin en 40 eced opapi. Oyanke nom en 
wicai okihi sni canku sica kin heon. 

May 2, 1935 en Mobridge en owapazo tipi 
wan Mascot Theater eciyapi kin he Convo- 
cation Committee unpi kin kajuju odotapi, 
$70.00 kajujupi qa akab $90.00 eced kamna- 
pi. Rev. John B. Clark qa Mr. Sidney 
Bearsheart de on Committee hecapi. 

Tuwe de on tanyan ounkiyapi kin he Mo- 
bridge hen Wasicun Skaun Okodakiciye 
Wakan opapi kin hena eepi, owapazo kin de 
en wicota aw i can pi kta on wowasi econpi. 
Magaju qa canku sice sni kinhan $100.00 
sanpa kamnapi kta tka. 

May 4 qa 5 Standing Rock Mission en 
Wawokiya Omniciye un kin St. Thomas 
Station en econpi. Osicecaka tka omniciye 
waste unyuhapi. Mazaska ahipi kin hena 
wayazanka qa St. Elizabeth School kici o- 
wicakiyapi. 

W: .van kin is Catechist qa Helper unpi 
kin hena owicakiyapi on mazaska ahipi 


June, 1935 

Wawokiya Omniciye Oitancanpi. 

1 Thomas Good Voice Bull, 2 Abraham 
End' Of the Horn, 3 (a) Abel White, (b) 
Sidney Bearsheart, 4 Luke Chasing Lone. 

; De en winyan oitancan tecapi kin : 1 An- 
nie Tiger, 2 Bessie Good Voice Bull, 3 Cor- 
delia Renville, 4 Gertie Bearsheart. 

^ St. Philip oyanke en ake May 18, heehan 
Convocation Committee kin mniciyapi qa 
“Anpao Kin” en taku unkduotaninpi kta 
iyececa iwohdakapi qa Wowapi Kage kin 
econsipi. 

Tokaheya, owinja qa wakeya hduha yau- 
pi kta uncinpi. Bring your tents and bed- 
ding. 

Skain Okodakiciye Wakan kin Standing 
Rock en hi kin wanna waniyetu 50 qa heon 
de omaka kin Convocation icunhan Woki- 
ksuye waeconpi kte. Bishop Itancan Oki- 
he hekta omaka kiunni on hi sni Nakaes hi 
kta cin e Bishop Roberts yaotanin. Nakun 
Bishop Hare Inyan ekicihdepi kta on Wasi- 
cun wanjikji toktokeca hi pi kta unkecinpi. 

Ito Convocation edkiya Wacekiye wica- 
sta owasin qa Delegates owasin unbdiheca- 
pi nin unkecinpi qa dowanpi eciyatanhan 
wicaho nina pikiya po. — Harvey Le Clair, 
yuotanin. 

o 

St. Thomas Chanel 
KATE MEDICINE TE CIN 

Anpao Kin : Lecala St. Thomas oyanke 
kin woakipe wan el unqonpi. Mr. Albert 
Medicine tiwahe tawa el wikoska wanjila 
lila wacinkiyapi qon hunku tapi ataya zap- 
tanpi etan isnala wnyan na tiwahe atkuku 
tawa awankiciyake. Sunkaku topa na at- 
kuku kin. Yunkan woyazan cagu ohanko 
eyapi hececa na ohankoya kul ye. Hospi- 
tal ekta aipi esa Dr. kin okiya okihe sni on 
aklipi hecel iye tipi oknayan March 4 at 
3 :30 p. m. el ta. Iye wanna Woape woozi- 
kiye el kiwanka. Titakuye kin tona okihi 
okiya skanpi. Winyan Omniciye etan wo- 
yazan awanyanke cin lila tanyan kuwa 
tancan kin ko tanyelici kage. Nakun icun- 
han lila osni esa St. Andrew kin blihelya 
awanyankapi na ecel liapi kin iyakleya 
March 5 yamni ape cin iconhan makamahel 
iyeunyanpi. Lehanl Mr. Medicine cinca 
om oiyokisil yankapi esa Wakantanka he 
tawacin. Tokesa ake anpetu wan tokeca 
wanyang wicakiyin kta wicawala. Eya he- 
na el wocekiye na iwasakapi kta e wowa- 
hokonkiye ewicawakiye iyecel blihelya 
skanpi wopila heca. Heon woonspe wan 
yanka. Waktaya unpo. Wakantanka ta- 
wacin he anpetu wan el nihipi esa wiyuskin- 
ya wiconte kin itkoyakipi kta e iyopei<;iya- 
po, eekiya. Wicakeya ikluwiyeya unpo. 
Itancan kin tawacin tohanl u kte cin slol- 
yayapi sni heon. — Patrick Shields. 

